CELEX: 62007TA0025
Language: da
Date: 2009-02-11 00:00:00
Title: Sag T-25/07: Dom afsagt af Retten i Første Instans den 11. februar 2009 — Iride og Iride Energia mod Kommissionen (Statsstøtte — energisektoren — godtgørelse for irreversible omkostninger — beslutning om en støttes forenelighed med fællesmarkedet — støttemodtagende virksomheds forpligtelse til forudgående at tilbagebetale en tidligere støtte, der er erklæret ulovlig — statsmidler — fordel — begrundelsespligt)

21.3.2009   
            
            
               DA
            
            
               Den Europæiske Unions Tidende
            
            
               C 69/35
            
         Dom afsagt af Retten i Første Instans den 11. februar 2009 — Iride og Iride Energia mod Kommissionen
   (Sag T-25/07) (1)
   
   (Statsstøtte - energisektoren - godtgørelse for irreversible omkostninger - beslutning om en støttes forenelighed med fællesmarkedet - støttemodtagende virksomheds forpligtelse til forudgående at tilbagebetale en tidligere støtte, der er erklæret ulovlig - statsmidler - fordel - begrundelsespligt)
   (2009/C 69/82)
   Processprog: italiensk
   Parter
   
      Sagsøgere: Iride SpA (Torino, Italien) og Iride Energia SpA (Torino) (ved avocats L. Radicati di Brozolo, M. Merola og C. Bazoli)
   
      Sagsøgt: Kommissionen for De Europæiske Fællesskaber (ved E. Righini og G. Conte, som befuldmægtigede)
   Sagens genstand
   Påstand om annullation af Kommissionens beslutning 2006/941/EF af 8. november 2006 om Den Italienske Republiks påtænkte statsstøtte C 11/06 (ex N 127/05) til AEM Torino (EUT L 366, s. 62) i form af tilskud bestemt til at tilbagebetale irreversible omkostninger i energisektoren, for så vidt som den dels fastslår, at der er tale om statsstøtte, dels stiller som betingelse for støttens forenelighed for fællesmarkedet, at AEM Torino tilbagebetaler den ulovlige støtte, der tidligere blev tildelt i forbindelse med ordningen til fordel for de såkaldte »kommunale« virksomheder.
   Konklusion
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Iride SpA og Iride Energia SpA betaler sagens omkostninger.
            
         
      (1)  EUT C 69 af 24.3.2007.